proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 23 de xullo de 2004 pola que se aproban as bases que rexen a convocatoria de bolsas para persoal auxiliar de investigación (técnicos especialistas de FP-2) que se encadran no programa de Recursos Humanos do Plan Galego de Investigación, Desenvolvemento e Innovación Tecnolóxica.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 18/08/2004

Advertidos erros na devandita orde publicada no Diario Oficial de Galicia número 150, do mércores, día 4 de agosto de 2004, cómpre facer as seguintes correccións:
1. Na páxina 11.094, anexo II, nas prazas P-027 e P-028, en canto á localidade onde di: «Lugo», debe dicir: «Santiago».
2. Ao anexo II engádenselles as seguintes prazas:
CÓDIGO
RAMA/
ESPECIALIDADE
FAMILIA/
ESPECIALIDADE
RESPONSABLE DO BOLSEIRO
DEPARTAMENTO
CENTRO
LOCALIDADE
ORGANISMO
P-365
SANIDADE/LABORATORIO DE DIAGNÓSTICO CLÍNICO
GERMÁN BOU ARÉVALO
UNIDADE DE INVESTIGACIÓN
C.H.U. JUAN CANALEJO-MARÍTIMO DE OZA DA CORUÑA/
FUNDACIÓN JUAN CANALEJO
A CORUÑA
SERGAS
P-366
SANIDADE/LABORATORIO DE DIAGNÓSTICO CLÍNICO
Mª JOSÉ LÓPEZ ARMADA
UNIDADE DE INVESTIGACIÓN
C.H.U. JUAN CANALEJO-MARÍTIMO DE OZA DA CORUÑA/
FUNDACIÓN JUAN CANALEJO
A CORUÑA
SERGAS
P-367
SANIDADE/LABORATORIO DE DIAGNÓSTICO CLÍNICO
NIEVES DOMÉNECH GARCÍA
UNIDADE DE INVESTIGACIÓN
C.H.U. JUAN CANALEJO-MARÍTIMO DE OZA DA CORUÑA/
FUNDACIÓN JUAN CANALEJO
A CORUÑA
SERGAS
ORDE do 6 de agosto de 2004 pola que se resolve o concurso público convocado na Orde do 4 de febreiro de 2004 (Diario Oficial de Galicia do 11 de febreiro), para a adxudicación de dúas bolsas para realizar estudos relacionados coa Unión Europea no Colexio de Europa (Bruxes e Natolin) durante o curso académico 2004-2005.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/08/2004

Por Orde do 4 de febreiro de 2004 (DOG do 11 de febreiro) convocáronse dúas bolsas para realizar estudos de especialización en temas relacionados coa Unión Europea e o proceso de integración europeo, unha para o Colexio de Europa con sede en Bruxes (Bélxica) e outra para Natolin (Polonia).
Na súa virtude, de acordo coa proposta elaborada pola comisión de selección e unha vez que o Colexio de Europa confirmou a admisión dun dos candidatos propostos
DISPOÑO:
Artigo 1º
Concederlle a Cristina Ares Castro-Conde unha bolsa para realizar estudos de especialización en temas relacionados coa Unión Europea e o proceso de integración europeo, no Colexio de Europa con sede en Bruxes (Bélxica).
Artigo 2º
Deixar deserta unha bolsa para realizar estudos de especialización en temas relacionados coa Unión Europea e o proceso de integración europeo, no Colexio de Europa con sede en Natolin (Polonia).
Artigo 3º
O importe da bolsa concedida ascende a un total de 19.000 euros, destinados a:
a) 16.000 euros, ao pagamento das taxas e estadía que será efectuada en nome do bolseiro pola Consellería de Educación e Ordenación Universitaria directamente no Colexio de Europa en Bruxes, unha vez que este comunique o seu importe.
b) A cantidade restante, 3.000 euros, ingresaráselle ao bolseiro nun só pagamento, en concepto de axuda institucional para gastos de desprazamento e seguro combinado de accidentes, unha vez se teña recibida na Dirección Xeral de Universidades a certificación da súa incorporación.
Artigo 4º
Contra esta disposición, que esgota a vía administrativa, os interesados poderán interpoñer recurso
potestativo de reposición perante o conselleiro de Educación e Ordenación Universitaria no prazo dun mes, a partir do día seguinte ao da súa publicación no DOG, segundo o disposto nos artigos 116 e 117 da Lei 4/1999 (BOE nº 12, do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de agosto de 2004.
Celso Currás Fernández
Conselleiro de Educación e Ordenación Universitaria
DECRETO 166/2004, do 23 de xullo, polo que se encarga a Consellería de Asuntos Sociais, Emprego e Relacións Laborais, durante a enfermidade da súa titular, ao conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 26/07/2004

Por enfermidade da conselleira de Asuntos Sociais, Emprego e Relacións Laborais cómpre encargar, mentres dure esta, do despacho da citada consellería a outro membro do goberno.
Xa que logo, de acordo co disposto no artigo 16.3º do Estatuto de autonomía de Galicia e no artigo 26.7º da Lei 1/11983, do 22 de febreiro, reguladora da Xunta de Galicia e do seu presidente,
DISPOÑO:
Que, durante a enfermidade da súa titular e ata a súa incorporación, se encargue do despacho da Consellería de Asuntos Sociais, Emprego e Relacións Laborais, o conselleiro da Presidencia, Relacións Institucionais e Administración Pública.
Santiago de Compostela, vinte e tres de xullo de dous mil catro.
Manuel Fraga Iribarne
Presidente
CORRECCIÓN de erros.-Resolución do 3 agosto de 2004 pola que se adxudican as bolsas para estadías no estranxeiro e en centros españois situados fóra da Comunidade Autónoma convocadas na Orde do 13 de maio de 2004 (Diario Oficial de Galicia do 20 de maio), pola que se convocan as bolsas correspondentes a diversas accións de formación de investigadores do programa de Recursos Humanos do Plan Galego de Investigación, Desenvolvemento e Innovación Tecnolóxica para o ano 2004.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 30/08/2004

Advertidos erros na devandita resolución publicada no Diario Oficial de Galicia número 155, do mércores, día 11 de agosto de 2004, cómpre facer as seguintes correccións:
Nas páxinas 11.545 e 11.547, respectivamente, onde di:
AXUDAS
Solicitante
Localidade destino
País destino
Duración
(meses)
Institucional
Mensual
Ano
2004
Ano
2005
TOTAL
GÓMEZ PARDO, MARÍA BELÉN
ESPAÑA
2.0
360
1.000
2.000
2.360
PÉREZ FRA, MARÍA DO MAR
IRLANDA
4.5
550
1.500
6.750
7.300
debe dicir:
AXUDAS
Solicitante
Localidade destino
País destino
Duración
(meses)
Institucional
Mensual
Ano
2004
Ano
2005
TOTAL
GÓMEZ PARDO, MARÍA BELÉN
SEVILLA
ESPAÑA
2.0
360
1.000
2.000
2.360
PÉREZ FRA, MARÍA DO MAR
DUBLIN
IRLANDA
4.5
550
1.500
6.750
7.300
ORDE do 23 de xuño de 2004 pola que se autoriza a posta en funcionamento do conservatorio profesional de música de Cangas (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/07/2004

O conservatorio profesional de música de Cangas vén impartindo as ensinanzas de grao elemental e medio de música, con carácter provisional, en virtude do disposto na disposición transitoria sétima do Real decreto 389/1992, do 15 de abril, BOE do 28 de abril.
Realizadas polo Concello de Cangas as obras necesarias para adaptar as instalacións aos requisitos mínimos previstos no artigo 15.1º do Real decreto 389/1992, do 15 de abril (BOE do 28 de abril), creáse o dito conservatorio por Decreto 118/2004, do 10 de xuño (DOG do 18 de xuño).
Polo anteriormente exposto esta consellería, por proposta da Dirección Xeral de Centros e Ordenación Educativa,
DISPÓN:
Primeiro.-Autorizar a posta en funcionamento do conservatorio profesional de música de Cangas segundo os datos que figuran no anexo á esta orde.
Segundo.-Facúltanse as direccións xerais de Centros e Ordenación Educativa e a de Formación Profesional e Ensinanzas Especiais para ditar as medidas necesarias para o desenvolvemento desta orde.
Santiago de Compostela, 23 de xuño de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Cangas.
Localidade: Cangas.
Enderezo: avda. de Lugo s/n.
Código: 36024276.
Titular: Concello de Cangas.
Denominación: conservatorio profesional de música de Cangas.
Postos escolares autorizados: 80 de grao elemental e 180 grao medio.
DECRETO 161/2004, do 1 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada LU-120, treito: Vilalba-Meira 2ª fase, cruzamento de Arneiro N-640 en Meira. Clave LU/01/009.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 21/07/2004

Con data do 12 de abril de 2004, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado do acondicionamento da estrada LU-120, treito: Vilalba-Meira 2ª fase, cruzamento de Arneiro N-640 en Meira. Clave: LU/01/009.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial. Debido a que o tramo obxecto da obra actualmente se caracteriza por un trazado de longas rectas que desembocan en curvas de raio reducido, sección transversal estreita e firme moi deteriorado.
En virtude de todo o exposto e en aplicación do artigo 28.2 do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda, e logo da deliberación do Consello da Xunta na súa reunión do día un de xullo de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da estrada LU-120, treito: Vilalba-Meira 2ª fase, cruzamento de Arneiro N-640 en Meira. Clave: LU/01/009.01.
Santiago de Compostela, un de xullo de dos mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
CORRECCIÓN de erros.-Orde do 4 de xuño de 2004 pola que se aproba o deslindamento do monte veciñal en man común Montes de Pereiras, pertencente á comunidade da parroquia do mesmo nome do concello de Mos (Pontevedra).
CONSELLERÍA DE MEDIO AMBIENTE — III. OUTRAS DISPOSICIÓNS — 26/07/2004

Advertidos erros na Orde do 4 de xuño da Consellería de Medio Ambiente no Diario Oficial de Galicia número 125, do día 30 de xuño de 2004, é preciso facer as seguintes correccións:
Na páxina 9.349, na columna da dereita, onde di: «Predio Salgeuiras», debe dicir: «Predio Salgueiras».
Na páxina 9.350, na columna da esquerda, onde di: «Grilanes do Norte», debe dicir: «Grilares do Norte».
RESOLUCIÓN do 1 de xullo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da confraría de pescadores Virxen da Barca de Muxía, inscribila no Rexistro de Confrarías e das súas Federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 22/07/2004

Examinada a adaptación dos estatutos da confraría de pescadores Virxen da Barca de Muxía ao Decre
to 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 17 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112.a), 113 e 114 do decreto citado relativos ao Rexistro de Confrarías e das súas Federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da confraría de pescadores Virxen da Barca de Muxía, que consta de 94 artigos, unha disposición adicional, unha derrogatoria, e unha derradeira (37 páxinas), inscribila no Rexistro de Confrarías e das súas Federacións no folio 10 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 1 de xullo de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
ORDE do 15 de xullo de 2004 pola que se incrementa o importe do crédito dispoñible na anualidade de 2004, correspondente ás medidas complementarias na pesca costeira artesanal.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 22/07/2004

A Orde do 26 de marzo de 2004 (DOG nº 66, do 5 de abril), pola que se fixa o importe do crédito dispoñible na anualidade de 2004, correspondente ás medidas complementarias na pesca costeira artesanal regulamentadas pola Orde do 4 de xuño de 2003, establece, no seu artigo 2, que a contía para 2004 se incrementará na cantidade resultante das incorporacións de créditos remanentes doutros exercicios.
Consecuentemente, unha vez efectuadas as ditas incorporacións,
DISPOÑO:
Artigo único.-O importe global para as axudas tramitadas durante o ano 2004 increméntase na contía de 2.288.842,69 euros.
Santiago de Compostela, 15 de xullo de 2004.
Enrique César López Veiga
Conselleiro de Pesca e Asuntos Marítimos
RESOLUCIÓN do 12 de xullo de 2004 pola que se publica o estado de execución do orzamento da Comunidade Autónoma e as súas modificacións e a situación da tesouraría e movementos por operacións orzamentarias e extraorzamentarias correspondentes ao primeiro trimestre de 2004.
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/07/2004

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións e á situación da tesouraría e movementos por operacións orzamentarias e extraorzamentarias correspondentes ao primeiro trimestre de 2004, que figuran como anexo a esta resolución.
Santiago de Compostela, 12 de xullo de 2004.
José Antonio Orza Fernández
Conselleiro de Economía e Facenda
ORDE do 15 de xullo de 2004 pola que se declara a alienabilidade dos dereitos reais de uso sobre os terreos contiguos ao mosteiro de Santo Estevo de Ribas de Sil, situado no termo municipal de Nogueira de Ramuín.
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/07/2004

A Comunidade Autónomoma de Galicia posúe a titularidade dos dereitos reais de uso constituídos, polo prazo de setenta e cinco anos, sobre terreos propiedade do Concello de Nogueira de Ramuín, contiguos ao mosteiro de Santo Estevo de Ribas de Sil.
Unha vez inscritos no Rexistro da Propiedade a nome da Comunidade Autónoma de Galicia, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e o artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o tráfico dos citados dereitos.
En virtude do anteriormente exposto, tendo en conta a proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade dos dereitos reais de uso constituídos sobre os terreos contiguos ao mosteiro de Santo Estevo de Ribas de Sil, que se describen a continuación:
a) Rústica. Predio de forma irregular, coñecido polo nome de praza de Santo Estevo, situado diante da fachada principal do mosteiro de Santo Estevo
de Ribas de Sil, concello de Nogueira de Ramuín, provincia de Ourense. Ten unha superficie de mil setecentos sesenta metros cadrados e oitenta centímetros cadrados. Estrema: ao norte, resto do predio matriz, polígono 77, parcela 9.501; ao sur, Manuel Fernando González, Rosario Rodríguez Fernández e estrada; ao leste, cemiterio parroquial, José L. de la Sotilla Varela; e polo oeste, estrada e Isaura Rodríguez Pérez.
Figura inscrito no Rexistro da Propiedade número dous de Ourense no tomo 1.552, libro 89, folio 51, predio 10.108, inscrición segunda.
Neste terreo construíuse un aparcadoiro subterráneo de dúas plantas, cunha superficie construída de 1.112,12 m no soto 1, e de 1.044,71 m no soto 2.
b) Rústica. Carballeira de nome Finca do Convento ou Cercado do Convento, situada no lugar de Santo Estevo de Ribas de Sil, termo municipal de Nogueira de Ramuín, dunha superficie de dúas hectáreas, cinco áreas e oitenta centiáreas e cos seguintes lindeiros: polo norte, José Fernández Torres, Isaac Fernández e outros veciños; polo sur, mosteiro de Santo Estevo e herdeiros de Juan Taboada; polo leste, predio matriz e herdeiros de Visitación Castro e herdeiros de Juan Taboada e outros; e polo oeste, Fernando Fernández Pérez.
Figura inscrito no Rexistro da Propiedade número dous de Ourense, no tomo 1.455, libro 88, folio 220, predio 10.096, inscrición segunda.
Santiago de Compostela, 15 de xullo de 2004.
José Antonio Orza Fernández
Conselleiro de Economía e Facenda
DECRETO 162/2004, do 7 de xullo, polo que se autoriza o cambio de denominación da Facultade de Humanidades do Campus de Ourense, da Universidade de Vigo, que pasará a denominarse Facultade de Historia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/07/2004

A Lei orgánica 6/2001, do 21 de decembro, de universidades establece, no seu artigo 8.2º que a creación, modificación e supresión de facultades, escolas técnicas ou politécnicas superiores e escolas universitarias ou escolas universitarias politécnicas, así como a implantación e supresión de ensinanzas conducentes á obtención de títulos universitarios de carácter oficial e validez en todo o territorio nacional, serán acordadas pola Comunidade Autónoma, ben por proposta do Consello Social ou ben por propia
iniciativa co acordo do referido consello, en todo caso logo de informe do Consello de Goberno da universidade.
Pola súa banda, a Lei 2/2003, do 22 de maio, do Consello Galego de Universidades, establece no seu artigo 5 f) que lle corresponde ao Consello Galego de Universidades emitir informe sobre as propostas de creación, modificación ou supresión de facultades, escolas técnicas ou politécnicas superiores e escolas universitarias ou escolas universitarias politécnicas.
A Universidade de Vigo, en uso das súas competencias, presentou expediente para o cambio da denominación da Facultade de Humanidades do Campus de Ourense polo de Facultade de Historia. Xustifícase o dito cambio de denominación por razóns de identificación cos estudos que se imparten na citada facultade, polo que, a nova denominación
reflite con máis exactitude o que é o ámbito actual propio da titulación que nela se imparte.
Por todo isto, de conformidade co disposto no citado artigo 8.2º da Lei 6/2001, por instancia do Consello Social da Universidade de Vigo, co informe do Consello de Goberno da Universidade e do Consello Galego de Universidades, por proposta do conselleiro de Educación e Ordenación Universitaria, e logo de deliberación do Consello da Xunta de Galicia na súa reunión do día sete de xullo de dous mil catro,
DISPOÑO:
Artigo único.
1. Autorízase o cambio de denominación da Facultade de Humanidades do Campus de Ourense, da Universidade de Vigo, creada polo Decreto 416/1990, do 31 de xullo, que pasará a denominarse Facultade de Historia.
2. Na Facultade de Historia continuarán impartíndose os estudos, xa autorizados, conducentes ao título de licenciado en Historia, que se viñan impartindo na Facultade de Humanidades.
Disposicións derradeiras
Primeira.-Autorízase o conselleiro de Educación e Ordenación Universitaria para que, no ámbito das súas competencias, dite as disposicións necesarias para o desenvolvemento deste decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, sete de xullo de dous mil catro.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
ORDE do 6 de xullo de 2004 pola que se dispón o nomeamento de dous membros do Consello Galego de Cooperativas.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 22/07/2004

O Decreto 25/2001, do 18 de xaneiro, polo que se regula a organización e o funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, regulando no seu artigo cuarto a composición, e no artigo quinto o procedemento de nomeamento e cesamento dos membros deste órgano.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro, o artigo 5 e a disposición derradeira primeira do Decreto 25/2001, do 18 de xaneiro, en relación cos
decretos 20/2003, do 18 de xaneiro, e 23/2003, do 20 de xaneiro, polo que se fixa a estrutura orgánica dos departamentos da Xunta de Galicia, por proposta da Federación de Cooperativas Sinerxía,
DISPOÑO:
Artigo único.
O nomeamento como vocal titular do Consello Galego de Cooperativas en representación da Federación de Cooperativas Sinerxía, de Constantino Gago Conde. E como vocal suplente José Antonio Pérez González.
Santiago de Compostela, 6 de xullo de 2004.
Mª José Cimadevila Cea
Conselleira de Asuntos Sociais, Emprego
e Relacións Laborais
ORDE do 6 de xullo de 2004 pola que se dispón o cesamento de dous membros do Consello Galego de Cooperativas.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 22/07/2004

O Decreto 25/2001, do 18 de xaneiro, polo que se regula a organización e o funcionamento do Con
sello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, regulando no seu artigo cuarto a composición, e no artigo quinto o procedemento de nomeamento e cesamento dos membros deste órgano.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro, o artigo 5 e a disposición derradeira primeira do Decreto 25/2001, do 18 de xaneiro, en relación cos decretos 20/2003, do 18 de xaneiro, e 23/2003, do 20 de xaneiro, polo que se fixa a estrutura orgánica dos departamentos da Xunta de Galicia, por proposta da Federación de Cooperativas Sinerxía,
DISPOÑO:
Artigo único.
O cesamento como vocal titular do Consello Galego de Cooperativas en representación da Federación de Cooperativas Sinerxía, de José Antonio Pérez González, nomeado pola Orde do 5 de marzo de 2003 da Consellería de Asuntos Sociais, Emprego e Relacións Laborais. E como vocal suplente Ramón Carmelo Rodríguez Padín, nomeado pola Orde do 26 de febreiro de 2001, da Consellería de Xustiza, Interior e Relacións Laborais.
Santiago de Compostela, 6 de xullo de 2004.
Mª José Cimadevila Cea
Conselleira de Asuntos Sociais, Emprego
e Relacións Laborais
DECRETO 160/2004, do 1 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado e estudo de impacto ambiental da nova estrada de conexión da PO-330 coa PO-331 en Valadares (Vigo). Clave PO/03/045.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 21/07/2004

Con data do 12 de maio de 2004, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o expediente de información pública e definitivamente o proxecto de trazado e estudo de impacto ambiental
da nova estrada de conexión da PO-330 coa PO-331 en Valadares (Vigo). Clave PO/03/045.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día un de xullo de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado e estudo de impacto ambiental da nova estrada de conexión da PO-330 coa PO-331 en Valadares (Vigo). Clave PO/03/045.01.
Santiago de Compostela, un de xullo de dous mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
ORDE do 15 de xullo de 2004 pola que se modifica o Regulamento da denominación de orixe Monterrei e do seu consello regulador.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 27/07/2004

Por Orde do 3 de decembro de 1992 da Consellería de Agricultura, Gandería e Montes recoñécese inicialmente e con carácter provisional a denominación de orixe Val de Monterrei, aprobándose definitivamente mediante a Orde do 25 de novembro de 1994 o Regulamento da denominación de orixe Monterrei e do seu consello regulador, modificándose posteriormente por Orde do 22 de novembro de 1995.
Transcorridos case que dez anos desde a primeira aprobación do seu regulamento, esta denominación acadou un considerable desenvolvemento, tanto na comercialización como na mellora das diferentes estruturas produtivas que a conforman, as industrias e as explotacións vitivinícolas, nas que se acometeron importantes e necesarias reestruturacións.
Así, no que fai referencia ao potencial vitivinícola desta denominación a reconversión realizada deu lugar á recuperación de superficies de cultivo que se atopaban en franco retroceso, ou nalgún caso chegando ao abandono produtivo, dando lugar ao mesmo tempo a unha reorientación das producións máis axeitadas para esta denominación.
O conxunto destas circunstancias fan necesario que se realice unha actualización no relativo ás variedades coas que se elaboran os viños pertencentes a esta denominación, toda vez que rematou o período transitorio establecido para algunhas delas no propio regulamento.
En consecuencia, tras o pedimento do sector interesado, unha vez avaliados os informes técnicos necesarios e de conformidade co artigo 30.I.3 e 4
do Estatuto de autonomía de Galicia, e no uso das compentecias que me confire a Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro
DISPOÑO:
Artigo único.-Modifícase o artigo 5 do Regulamento de denominación de orixe Monterrei e o seu consello regulador, aprobado pola Orde do 25 de novembro de 1994 e modificado pola Orde do 22 de novembro de 1995, que queda redactado como se expresa a continuación:
«Artigo 5º.
1. A elaboración dos viños protexidos realizaranse exclusivamente con uva das seguintes variedades:
Variedades recomendadas:
Brancas: Dona Branca (Moza Fresca), Godello e Treixadura.
Tintas: Mencía e Merenzao (María Ardoña ou Bastardo).
Variedades autorizadas:
Tintas: Tempranillo (Arauxa).
2. O consello regulador poderá propoñer á consellería competente en materia de agricultura que sexan autorizadas novas variedades que, tras os ensaios e experiencias convenientes, se comprobe que producen mostos de calidade, aptos para a elaboración de viños protexidos».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de xullo de 2004.
Juan Miguel Díz Guedes
Conselleiro de Política Agroalimentaria
e Desenvolvemento Rural
CONSELLERÍA DE XUSTIZA, INTERIOR E ADMINISTRACIÓN
LOCAL
CORRECCIÓN de erros.-Orde do 21 de xuño de 2004 pola que se determinan as épocas hábiles de caza durante a tempada 2004-2005.
CONSELLERÍA DE MEDIO AMBIENTE — III. OUTRAS DISPOSICIÓNS — 27/07/2004

Advertidos erros no texto da citada orde, publicada no DOG nº 128, do 5 de xullo, cómpre publicar as corrección seguintes:
Na páxina 9.604, no punto 2, alínea a), onde di: «Desde o 5 de setembro», debe dicir: «Desde o 4 de setembro».
Na páxina 9.605, na alínea f), no parágrafo que comeza por «En terreos de réxime cinexético especial» onde di: «desde o 7 de xaneiro ata o 30 de xaneiro de 2005, só os sábados e domingos», debe dicir: «desde o 7 de xaneiro ata o 30 de xaneiro de 2005, os xoves, sábados e domingos».
ORDE do 16 de xullo de 2004 pola que se conceden axudas a conservatorios de música non dependentes desta consellería.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/07/2004

Por Orde do 18 de decembro de 2003 (DOG do 31 de decembro) publicouse a convocatoria para a
concesión de subvencións a escolas de música públicas.
Valoradas as solicitudes e elevada a proposta de concesión destas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concederlles as subvencións, nas contías que se sinalan, aos conservatorios de música que se relacionan no anexo a esta orde.
Segundo.-Para facer efectivo o pagamento das subvencións, os beneficiarios presentarán na Dirección Xeral de Formación Profesional e Ensinanzas Especiais, Servizo de Ensinanzas de Réxime Especial, antes do 15 de outubro de 2004, a xustificación completa dos gastos realizados, segundo o disposto no punto décimo da orde de convocatoria.
Terceiro.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da publicación no Diario Oficial de Galicia, perante o conselleiro de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 16 de xullo de 2004.
Celso Currás Fernández
Conselleiro de Educación e Ordenación
Universitaria
ANEXO
Conservatorios
Contía da axuda
concedida
Arzúa
10.408,47 A
Barco de Valdeorras, O
17.818,41 A
Betanzos
12.741,28 A
Cangas
21.117,18 A
Carballiño, O
14.467,32 A
Carballo
25.978,01 A
Celanova
17.964,10 A
Culleredo
24.219,79 A
Estrada, A
17.829,96 A
Gondomar
13.747,92 A
Guarda, A
11.485,49 A
Lalín
24.364,48 A
Melide
24.689,62 A
Conservatorios
Contía da axuda
concedida
Monforte de Lemos
20.339,01 A
Noia
16.534,84 A
Ponteareas
26.334,42 A
Pontes de García Rodríguez, As
22.967,03 A
Redondela
19.671,72 A
Ribeira
23.547,89 A
Rivadavia
7.975,31 A
Tui
13.896,59 A
Verín
11.784,46 A
Vilalba
28.130,24 A
Viveiro
41.528,09 A
Xinzo de Limia
16.168,37 A
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 20 de xullo de 2004 pola que se amplía a dotación orzamentaria para a concesión de axudas para a mellora e adaptación dos procesos produtivos en sementes e plantas de viveiro de calidade convocadas pola Orde do 23 de decembro de 2003.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 23/07/2004

Pola Orde do 23 de decembro de 2003 convócanse para o ano 2004 as axudas para a mellora e adaptación dos procesos produtivos en sementes e plantas de viveiro de calidade (DOG nº 253, do 31 de decembro). As bases reguladoras destas axudas establécense na orde desta consellería, do 21 de xuño de 2002 (DOG nº 125, do 1 de xullo).
No artigo 8 detállase a aplicación orzamentaria e o importe económico previsto para o financiamento das devanditas axudas. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas polos produtores de sementes e plantas de viveiro da Comunidade Autónoma de Galicia, sempre que cumpran co establecido nas ordes desta consellería citadas anteriormente.
En consecuencia, de acordo co disposto no artigo 30.I.3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 50/2002, do 14 de febreiro,
DISPOÑO:
Artigo único.
Primeiro.-Amplíase a dotación orzamentaria que se recolle na orde desta consellería, do 23 de decembro de 2003 (DOG nº 253, do 31 de decembro), pola que se convocan para o ano 2004 as axudas para a mellora e adaptación dos procesos produtivos en sementes e plantas de viveiro de calidade, tal e como se detalla a continuación:
A aplicación orzamentaria 09.03.614-A.776.0 (código de proxecto 2002.09807) increméntase en douscentos trece mil oitocentos noventa euros con setenta e dous céntimos de euro (213.890,72 A).
Segundo.-Tamén se poderán utilizar outros remanentes adicionais que puidesen existir na mesma aplicación. En todo caso, a concesión da axuda para a mellora e adaptación dos procesos produtivos en sementes e plantas de viveiro de calidade, estará con
dicionada á existencia de crédito axeitado e suficiente e limitarase ás dispoñibilidades orzamentarias.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 23 de decembro de 2003.
Santiago de Compostela, 20 de xullo de 2004.
Juan Miguel Diz Guedes
Conselleiro de Política Agroalimentaria
e Desenvolvemento Rural
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 163/2004, do 15 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado e construción do acondicionamento da estrada LU-704 Vilaoudriz-Taramundi. (Clave LU/01/078.01).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/07/2004

Con data do 30 de xuño de 2004 o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de construción do acondicionamento da estrada LU-704 Vilaoudriz-Taramundi. (Clave LU/01/078.01).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 de Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración de urxente ocupación pola súa incidencia na seguridade vial e pola necesidade de mellorar as comunicacións do Concello da Pontenova tanto con Asturias como coa estrada N-640.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día quince de xullo de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para os efectos de expropiación no proxecto de construción do acondicionamento da estrada LU-704 Vilaoudriz-Taramundi. (Clave LU/01/078.01).
Santiago de Compostela, quince de xullo de dous mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
RESOLUCIÓN do 24 de maio de 2004, da Dirección Xeral do Maior e de Persoas con Discapacidade, pola que se fixa o prazo para a presentación de solicitudes para a realización de convenios de reserva e ocupación de prazas de tipoloxía asistida en centros residenciais para maiores e se establece o prezo máximo da praza/día.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 28/07/2004

Polo Decreto 8/2003, do 18 de xaneiro, estableceuse a estrutura orgánica da Xunta de Galicia
creándose a Consellería de Asuntos Sociais, Emprego e Relacións Laborais. O Decreto 212/2003, do 3 de abril, polo que se establece a estrutura orgánica da Consellería de Asuntos Sociais, Emprego e Relacións Laborais considera esta consellería como o órgano da Administración autonómica ao que lle corresponde o exercicio das competencias e funcións en materia de política de servizos sociais.
A Orde do 16 de maio de 1995, modificada pola Orde do 8 de xullo de 2002, da Consellería de Sanidade e Servizos Sociais (hoxe Consellería de Asuntos Sociais, Emprego e Relacións Laborais), pola cal se regula o establecemento de convenios de colaboración en materia de reserva e ocupación de prazas en centros residenciais e vivendas tuteladas para a terceira idade, establece a posibilidade de que as entidades de iniciativa privada sen ánimo de lucro poidan ofertar prazas para a súa reserva e ocupación, logo do asinamento do correspondente convenio. Neste exercicio, e tendo en conta as dispoñibilidades orzamentarias e as necesidades dos nosos maiores, só se prevé levar a cabo convenios de reserva e ocupación de prazas residenciais de tipoloxía asistida.
A mesma orde, no artigo 8.2º sinala que a Dirección Xeral do Maior e de Persoas con Discapacidade fixará anualmente o prazo para presentar solicitudes por parte das entidades interesadas na subscrición dos citados convenios, e o seu artigo 6 sinala que esta dirección xeral establecerá o custo máximo da praza/día ocupada.
Por todo isto, en uso das facultades que teño atribuídas,
RESOLVO:
Primeiro.-O prazo para presentar solicitudes para a formalización dos convenios a que se refire a Orde do 16 de maio de 1995, modificada pola Orde do 8 de xullo de 2002, será de corenta días hábiles, contados a partir do día seguinte ao publicación desta resolución no Diario Oficial de Galicia.
Segundo.-O custo máximo por praza/día ocupada nos centros residenciais cos que a Consellería de Asuntos Sociais, Emprego e Relacións Laborais estableza convenios de reserva e ocupación de prazas, durante o ano 2004 será o seguinte:
* Praza de persoa asistida: 45,56 euros/día.
Terceiro.-As obrigas contraídas pola consellería para o financiamento das prazas conveniadas imputaranse á aplicación orzamentaria 16.02.212B.262, para a que se establece un crédito máximo inicial de 247.386 euros, sen prexuízo de ulteriores variacións producidas como consecuencia de modificacións orzamentarias na citada aplicación.
Santiago de Compostela, 24 de maio de 2004.
Elisa Madarro González
Directora xeral do Maior e de Persoas
con Discapacidade
DECRETO 164/2004, do 15 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada LU-750 Meira-Baleira, treito: Meira-A Muíña. (Clave LU/02/041.01).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/07/2004

Con data 28 de xuño de 2004, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado do acondicionamento da estrada LU-750 Meira-Baleira, treito: Meira-A Muíña. (Clave LU/02/041.01).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo de Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda. A referida declaración de urxente ocupación xustifícase no estado de deterioración no que se encontra o firme existente e que require unha rápida actuación por motivos de seguridade vial, concretada no acondicionamento do treito entre Meira e A Muíña.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa reunión do día quince de xullo de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído para os efectos de expropiación no proxecto de trazado do acondicionamento da estrada LU-750 Meira-Baleira, treito: Meira-A Muíña. (Clave LU/02/041.01).
Santiago de Compostela, quince de xullo de dos mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
RESOLUCIÓN do 6 de xullo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores San Telmo de Porto do Son, inscribila no Rexistro de Confrarías e das súas Federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 28/07/2004

Examinada a adaptación dos estatutos da Confraría de Pescadores San Telmo de Porto do Son ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 16 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e nos artigos 112 a), 113 e 114 do decreto citado, relativos ao Rexistro de Confrarías e das súas Federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores San Telmo de Porto do Son, que consta de 94 artigos, unha disposición adicional, unha derrogatoria e unha derradeira (64 páxinas), inscribila no Rexistro de Confrarías e das súas Federacións no folio 59 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 6 de xullo de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
RESOLUCIÓN do 6 de xullo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores San Andrés de Portosín, inscribila no Rexistro de Confrarías e das súas Federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 28/07/2004

Examinada a adaptación dos estatutos da Confraría de Pescadores San Andrés de Portosín ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 12 de xuño de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e nos artigos 112 a), 113 e 114 do decreto citado, relativos ao Rexistro de Confrarías e das súas Federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores San Andrés de Portosín, que consta de 94 artigos, unha disposición adicional, unha derrogatoria e unha derradeira (63 páxinas), inscribila no Rexistro de Confrarías e das súas Federacións no folio 45 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 6 de xullo de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
RESOLUCIÓN do 2 de xullo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores Santa María del Puerto de Marín, inscribila no Rexistro de Confrarías e das súas Federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 28/07/2004

Examinada a adaptación dos estatutos da Confraría de Pescadores Santa María del Puerto de Marín ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 23 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e nos artigos 112 a), 113 e 114 do decreto citado, relativos ao Rexistro de Confrarías e das súas Federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores Santa María del Puerto de Marín, que consta de
94 artigos, unha disposición adicional, unha derrogatoria e unha derradeira (62 páxinas), inscribila no Rexistro de Confrarías e das súas Federacións no folio 17 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 2 de xullo de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro